**ROMÂNIA Anexa nr. 2**

**JUDEŢUL CLUJ la Hotărârea nr. 6/2020**

**CONSILIUL JUDEŢEAN**

**Descrierea investiției pentru Proiectul**

**“DOTARE CU APARATURĂ MEDICALĂ A AMBULATORIULUI INTEGRAT DIN CADRUL SPITALULUI CLINIC JUDEȚEAN DE URGENȚĂ CLUJ”**

1. **Obiective preconizate a fi atinse prin realizarea investitiei publice:**

**Obiectivul general** al investitiei: dotarea Ambulatoriului integrat de specialitate a Spitalului Clinic Judetean de Urgență Cluj-Napoca cu scopul creșterii accesibilității și calității serviciilor de sănătate furnizate în cabinetele de specialitate din cadrul Ambulatoriului.

**Obiectivele specifice preconizate** a fi atinse prin realizarea investiţiei:

OS 1. Dotarea Ambulatoriului integrat de specialitate a Spitalului Clinic Judetean de Urgenta Cluj-Napoca și a laboratoarelor care îl deservesc, cu echipamente noi, performante, pentru a facilita stabilirea unui diagnostic precis și rapid și a unui tratament adecvat.

OS 2. Creșterea gradului de adresabilitate în Ambulatoriul de specialitate concomitent cu reducerea timpilor de așteptare pentru investigații specifice. Prin dotarea ambulatoriului cu echipamente noi, de ultima generatie, se urmareste acoperirea volumului de solicitari, inclusiv a pacientilor care apeleaza sau sunt redirectionati catre alte unitati medicale in lipsa aparatelor specifice.

OS 3. Eficientizarea activitatii Spitalului Clinic Judetean de Urgenta Cluj-Napoca prin reducerea internarilor evitabile. Prin dotarea ambulatoriului, se vor asigura echipamente cu ajutorul carora, anumite investigatii care in prezent necesita internare, vor putea fi realizate in regim ambulatoiriu.

OS 4. Accesibilizarea ofertei de servicii de asistență în cadrul ambulatoriului de specialitate. Cu echipamentele achizitionate, vor putea fi oferite mai multe servicii (o gama mai larga) pentru specialitatile acreditate.

1. **Localizare proiect**:

Adresa: Str. Clinicilor nr. 3-5, Cluj-Napoca, jud. Cluj, 400006.

1. **Prezentarea investiţiei:**

Investitia propusa consta in dotarea sectiilor Ambulatoriului integrat de specialitate a Spitalului Clinic Judetean de Urgenta Cluj-Napoca și a laboratoarelor care îl deservesc, amplasate in corpurile de cladire de pe strada Clinicilor nr. 3-5 din mun. Cluj-Napoca. Cladirile sunt alaturate si fac obiectul unui singur ansamblu identificat prin Cartile Funciare 335821, 335822. Din punct de vedere al proprietatii, cladirile se afla in domeniul public, proprietatea Judetului Cluj si administrarea Spitalului Clinic Judetean de Urgenta Cluj.

Prin proiect se propune dotarea cabinetelor de specialitate ale Ambulatoriului si laboratoarele, aferente următoarelor specializari:

* Cabinet Clinică Medicină Internă I
* Cabinet Clinică Cardiologie I-II
* Cabinet Gastroenterologie
* Cabinet Chirurgie Generală I
* Compartiment Chirurgie Plastică și Microchirurgie Reconstructivă
* Compartiment Clinic Ortopedie-Traumatologie
* Laborator Radiologie și Imagistică Medicală
* Cabinet Oftalmologie
* Cabinet Nefrologie
* Cabinet Dermatovenerologie
* Laborator oncologie

Corpurile de cladire in care isi desfasoara activitatea sectiile/specializarile de mai sus, obiect al proiectului sunt:

* Corp clădire Medicala I, nr. cadastral 335821-C2, suprafata construita la sol 1.441 mp, Suprafata desfasurata 5.712 mp
* Corp clădire Chirurgie I, nr. cadastral 335821-C4, suprafata construita la sol 1.433 mp, Suprafata desfasurata 5.828 mp
* Corp clădire Unitate individuala 1 (fosta Radiologie), nr. cadastral 335822-C1-U1, suprafata utilă 2.059,92 mp rezultat din dezmembrarea imobilului cu numărul cadastral 335822-C1
* Corp clădire Nefrologie, nr. cadastral 335821-C5, suprafata construita la sol 246 mp, Suprafata desfasurata 1.243 mp
* Corp clădire Oftalmologie, nr. cadastral 335821-C11, suprafata construita la sol 1.049 mp, Suprafata desfasurata 3.315 mp
* Corp clădire Dermatologie, nr. cadastral 335821-C12, suprafata construita la sol 1.465 mp, Suprafata desfasurata 3.549 mp
1. **Indicatorii tehnico-economici aferenţi investiţiei:**

Valoarea totală a investiţiei fara TVA: **11.077.600,01**

Valoarea totală a investiţiei cu TVA: **13.182.344,01**

1. **Eşalonarea investiţiei:**

An I: 294.146,00 lei inclusiv TVA

An II: 12.888.198,01 lei inclusiv TVA.

1. **Indicatori de realizare:**

|  |  |  |
| --- | --- | --- |
| **Denumire indicator** | **Unitate de măsură** | **Valoarea tinta** |
| Unități medicale dotate pentru serviciimedicale ambulatorii | Unitati | 1 |
| Beneficiari de infrastructură medicalădotată pentru servicii medicale ambulatorii | Persoane | 51.875 |

1. **Durata de realizare a investiţiei:**

 Durata de implementare integrală a proiectului, cu toate activităţile suport (achiziţii, publicitate, etc.) este de 24 lunide la inceperea implementarii proiectului.

1. **Surse de finantare:**

Programul Operational Regional 2014-2020

Axa prioritară 8 - Dezvoltarea infrastructurii sanitare şi sociale

Prioritate de investiţie 8.1 – Investiţii în infrastructurile sanitare şi sociale care contribuie la dezvoltarea la nivel naţional, regional şi local, reducând inegalităţile în ceea ce priveşte starea de sănătate şi promovând incluziunea socială prin îmbunătăţirea accesului la serviciile sociale, culturale și de recreere, precum și trecerea de la serviciile instituționale la serviciile prestate de comunități

Operațiunea A – Ambulatorii

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

 **Alin Tişe Simona Gaci**